# **Turistička zajednica**

**Vukovarsko – srijemske županije**

**VINKOVCI**

**IZVJEŠĆE O RADU**

**S FINANCIJSKIM IZVJEŠĆEM**

**U 2016. godini**

veljača 2017.

**IZVJEŠĆE O RADU S FINANCIJSKIM IZVJEŠĆEM**

**TURISTIČKE ZAJEDNICE VUKOVARSKO – SRIJEMSKE ŽUPANIJE**

## **U 2016. godini**

***s a d r ž a j:***

1. **UVOD**
2. **FUNKCIONALNI MARKETING**

***2.1. Dizajn vrijednosti***

* + 1. Projekti iz programa za nerazvijene
		2. Potpore manifestacijama i priredbama
		3. EU projekti
		4. Potpora razvoju DMO i DMK
	1. ***Komunikacija vrijednosti***
		1. On line komunikacije
		2. Promotivne kampanje i opće oglašavanje
		3. Brošure i ostali promo materijali
		4. Suveniri i promotivni materijal

***2.3. Distribucija i prodaja vrijednosti***

2.3.1. Sajmovi

2.3.2. Posebne prezentacije

 2.3.3. Studijska putovanja novinara

***2.4. Interni marketing***

 2.4.1. Edukacija

 2.4.2. Koordinacija sustava TZ

 2.4.3. Nagrade i priznanja

***2.5. Marketinška infrastruktura***

1. **ADMINISTRATIVNI MARKETING**
2. **FINANCIJSKO IZVJEŠĆE**
3. **PRILOZI**

***1. UVOD***

 Turistička zajednica Vukovarsko – srijemske županije u 2016. godini realizirala je osnovne programske zadatke.

Ukupan prihod TZ VSŽ u 2016. godini iznosi 1.042.211,60 kuna. Prihodi su ostvareni po osnovi turističke članarine 176.246,64 kuna, boravišne pristojbe 56.212,01 kuna, iz županijskog proračuna 294.929,57 kuna. Prihodi od strane HTZ-a iznose 408.113,59 kuna i predstavljaju financiranje projekata temeljem natječaja TZN 53.248,38, sufinanciranje sajmova 88.831,49, posebnih prezentacija 54.833,64, prihodi za realizaciju promotivnih kampanja 197.811,08 te ostalo u iznosu od 13.389,00 kuna. Prihodi od ostalih TZ iznose 92.035,30 kuna i odnose se na refundaciju za korištenje Arhineta, sufinanciranje udruženog oglašavanja te sufinanciranje sajamskih nastupa i posebnih prezentacija sustava TZ na području VSŽ te TZŽ klastera Slavonija i sufinanciranje sajamskog nastupa TZVŽŽ. Prihodi od transfera DCC-a iznose 1.505,93 i odnose se na sufinanciranje sudjelovanja na sajmu ITB u Berlinu. Preneseni prihodi iz 2015. godine iznose 13.157,81 kuna i prihodi od kamata 10,75 kuna.

Ukupni rashodi TZ VSŽ u 2016. godini iznose 1.076.268,42 kuna. Od ukupnih rashoda 360.466,01 kuna odnosi se na administrativni marketing, a 715.802,41 na funkcionalni marketing. Ukupan iznos obveze boravišne pristojbe u 2016. iznosi 465.716,50 kuna. Od tog je iznosa nenaplaćeno 32.128,52 kune. Podatak o ukupnom zaduženju turističke članarine u 2016. godini, nažalost, do zaključenja pisanja ovoga Izvješća nismo uspjeli dobiti.

Na području Vukovarsko – srijemske županije ostvareno je u 2016. godini 111.036 noćenja. Ukupan broj ležaja na području Vukovarsko – srijemske županije u 2016. godini iznosi 1915 (761 soba).

Neke od osnovnih značajki 2016. godine za sustav TZ bile su u dijelu turističkog prometa nastavak programa posjete školske djece Memorijalnom Vukovaru te dovršetak procesa razminiranja na području VSŽ. Kako je sustav TZ oduvijek u svoju statistiku ubrajao sva noćenja uz naznaku onih oslobođenih i neoslobođenih plaćanja boravišne pristojbe, u nekim gradovima došlo je do značajnog ukupnog pada broja domaćih noćenja (Vinkovci) ili povećanja istih (Vukovar). Od 2016. godine sva noćenja kao i uplate boravišne pristojbe, prate se preko sustava e visitor koji nam također navodi razlike u ovim tipovima noćenja. Ukupni godišnji turistički promet stoga treba promatrati i kroz navedene podatke. Istaknuti ćemo grad Vinkovce koji pojedinačno bilježi najveći ukupni pad noćenja s indexom od 69,53. Promatrajući ukupan broj noćenja u 2015. s kojom se uspoređuje 2016. godina dolazimo do podatka kako je grad Vinkovci izgubio 21 457 noćenja oslobođenih plaćanja boravišne pristojbe, a istovremeno ostvario povećanje od 1399 noćenja s obvezom plaćanja boravišne pristojbe. U prilog tome govore i podatci o ukupnom zaduženju boravišne pristojbe. Kako smo naveli, u 2016. godini ukupno zaduženje iznosi 465.716,50 kuna dok je u 2015. godini iznosilo 463.660,50 kuna te se može zaključiti da ukupan pad broja noćenja domaćih turista od 2408 noćenja na području cijele Vukovarsko – srijemske županije nije rezultirao smanjenjem zaduženja boravišne pristojbe. Svi detalji nalaze se u prilozima ovoga Izvješća.

| Županijska turistička zajednica: **Vukovarsko-srijemska**Vremenski period **Siječanj - Prosinac 2016**  |
| --- |
|  | Siječanj - Prosinac 2016 | Siječanj - Prosinac 2015 | indeks 2016 / 2015 |
|  | zemlja | dolasci | noćenja | % noćenja | dolasci | noćenja | % noćenja | dolasci | noćenja  |
|  | **Ukupno** | **71.424** | **111.036** | **100** | **60.570** | **110.513** | **100** | **117,92** | **100,47** |
|  | Domaći turisti | 54.363 | 79.712 | 71,79 | 43.816 | 82.120 | 74,30 | 124,07 | 97,06 |
|  | Strani turisti | 17.061 | 31.324 | 28,21 | 16.754 | 28.393 | 25,70 | 101,84 | 110,32 |

**2. FUNKCIONALNI MARKETING**

 ***2.1. Dizajn vrijednosti***

 ***2.1.1. Projekti iz programa za nerazvijene***

Najvažniji natječaj za turističke zajednice i sufinanciranje razvojnih projekata je natječaj za potpore turističkim zajednicama na turistički nerazvijenim područjima koji raspisuje Glavni ured HTZ-a. Odobrena sredstva su dio posebnih sredstava koji se izdvajaju iz prihoda turističke članarine (7,5%) i boravišne pristojbe (1,5%). TZ VSŽ je u 2016. godini na spomenuti natječaj kandidirala maximalnih 5 projekata, svaki u suradnji s ostalim turističkim zajednicama s područja VSŽ.

Kandidirali smo slijedeće projekte i aktivnosti:

1. **Okusi Srijema i Slavonije – razvoj i unapređenje enogastro proizvoda Vukovarsko – srijemske županije** s aktivnostima:
* Autentičnost u posluživanju – nabavka novih šlinganih stolnjaka, ubrusa i drvenih ručno rađenih svijećnjaka
* Show cooking

Kandidirana vrijednost projekta: 42.116,00

Odobreni iznos HTZ-a: 20.000,00

Projekt realiziran u ukupnom iznosu: 21.876,00

1. **Promotivni alat ključnog turističkog proizvoda**

 **„Kulturne atrakcije Srijema i Slavonije“ (Vukovarsko – srijemska županija)**

* realizacija promotivne brošure o kulturno – turističkoj ponudi VSŽ

Kandidirana vrijednost projekta: 151.441,00

Odobreni iznos HTZ-a: 30.000,00

Projekt realiziran u ukupnom iznosu: 37.356,98

1. **„Labeling ruralnih destinacija Srijema i Slavonije“**

**(Vukovarsko – srijemska županija)**

* 1. faza: Prikupljanje i obrada podataka, pozicioniranje i izrada plana razvoja projekta
* 2. faza: Labeling ruralno – turističkih destinacija u VSŽ

Vrijednost kandidranog projekta: 125.000,00

Projekt nije odobren.

1. **„Promotivni alat ključnog turističkog proizvoda „S prirodom Srijema i Slavonije“ (Vukovarsko – srijemska županija)** s aktivnostima:
* grafičko oblikovanje, tekst, fotografije, prijevodi, tisak u tri jezične mutacije ukupne naklade 6500 primjeraka
* Konzultatntske usluge za bike dio
* Kartografska podloga; concept, priprema i uređenje karte

Vrijednost projekta: 191.441,00

Projekt nije odobren.

1. **Gastro putopis Srijema i Slavonije** s aktivnostima:
* Priprema jela, food styling, fotografije hrane, namirnice
* Grafičko oblikovanje „Gastro putopisa“
* Tekstovi, fotografije, tisak

Vrijednost projekta: 88.500,00

Ukupna vrijednost kandidiranih projekata: 598.498,00 kuna

Odobrena sredstva za realizaciju projekata: 50.000,00 kuna

Sredstva VSŽ za realizaciju projekata: 10.000,00 kuna

Projekti financirani iz sredstava za nerazvijena područja Hrvatske turističke zajednice su slijedeći:

* **OKUSI SRIJEMA I SLAVONIJE**

U cilju podizanja razine kvalitete i atraktivnosti turističke ponude VSŽ, a posebice turističkog proizvoda enogastronomije, TZ VSŽ je u suradnji s članovima projekta „Okusi Srijema i Slavonije“, ukupno 8 uključenih objekata, realizirala aktivnost nabave ručno rađenih stolnjaka i ubrusa. Nakon zaključaka donesenih na 5. sastanku članova projekta, stolnjaci i ubrusi naručeni su od tvrtke „Simul“ koja je i dostavila ponudu prilikom kandidature. U skladu s odobrenim iznosom, napravljen je popis količina, a prema odabiru dimenzija i popis veličina stolnjaka. Svaki će objekt dobiti po 4 stolnjaka odabrane dimenzije i po 16 ubrusa. Svi objekti, osim dva objekta u Iloku, imaju različite uzorke stolnjaka. Objekt Iločki podrumi d.d. i hotel „Dunav“ Ilok imaju uzorak grožđa. Ostali objekti koji su primili navedenu opremu te za istu potpisali Ugovor su: restorani „Orion“, „Gondola“, „Aquarius“, hoteli „Villa Lenije“ i „Lav“ te „Acin salaš“. U sklopu projekta za potrebe promotivnih aktivnosti TZ VSŽ, naručena je i manja količina za TZ VSŽ. S obzirom na iskazani interes za uključivanjem u projekt novih objekata, Ruralne kuće za odmor „Snašini kućari“ iz Gradišta te restorana „Sava“ iz Županje, nabavljena su dva kompleta posuđa, a kakva imaju ostali članovi projekta. Uključivanje novih objekata u projekt prihvaćeno je na 4. sastanku članova projekta te je u tijeku ispunjavanje uvjeta iz Pravilnika projekta. Projekt je realiziran i uz potporu Vukovarsko – srijemske županije.

* **ČUDESNO PUTOVANJE ZLATNIM SRCEM HRVATSKE**

**ususret ljudima, događajima, prostoru**

Promotivni materijal ključnog turističkog proizvoda – kulturnog turizma Vukovarsko – srijemske županije, realiziran je putem potpore Hrvatske turističke zajednice za turističke zajednice na turistički nerazvijenim područjima te uz potporu Vukovarsko – srijemske županije. Kulturni turizam jedan je od osnovnih i najprepoznatljivijih turističkih proizvoda najistočnije hrvatske županije. S obzirom na brojne promotivne aktivnosti tijekom godine, novo izdanje tiskanog materijala bila je nužnost. Unatoč on line promociji brojni posjetitelji prije planiranja putovanja žele u rukama imati opipljiv materijal koji se čuva kao pozivnica prije putovanja uspomena nakon njega. Brošura „Čudesno putovanje“ upravo je to, pozivnica i suvenir.

U brošuri su predstavljeni najznačajniji kulturno – povijesni spomenici, tradicijska kulturna materijalna i nematerijalna baština, svetišta, sadržan je popis najznačajnijih kulturnih manifestacija te kratki pregled i ostale ponude bez koje ne može proći posjet Vukovarsko – srijemskoj županiji. U realizaciji materijala sudjelovali su brojni stručni suradnici od kojih posebnu zahvalu upućujemo prof. Zdravku Dvojkoviću i Gradskom muzeju Vinkovci.

Koncept brošure odobrilo je Turističko vijeće TZ VSŽ na svojoj 5. sjednici, a suglasnost su dale i TZL. O konceptu brošure te osnovnim porukama i ciljevima upoznali smo i Upravni odjel za turizam i kulturu VSŽ. Glavni suradnički tim činili su arheolozi i povjesničari Gradskog muzeja Vinkovci koji je zadužen za istraživanja najvećeg dijela županije. Suradnici Gradskog muzeja Vinkovci utvrdili su ključne informacije i podatke koji trebaju biti dio poglavlja o arheologiji, arhitekturi te sakralnim spomenicima. Za suradnju u stručnom, tekstualnom dijelu, obratili smo se i Gradskom muzeju Vukovar te Muzeju vučedolske kulture. Gosp. Zlatko Dvojković prikupio je sve važnije podatke po poglavljima te napisao ili recenzirao veći dio tekstova u materijalu.

Foto materijal prikupljen većim dijelom iz postojeće arhive TZ VSŽ te od LTZ. Nažalost, postojeći materijal nije bio dostatan potrebama materijala te su pojedine lokacije te objekti dodatno snimani. Za postojeći foto materijal iz Arhive TZ VSŽ bilo je potrebno platiti dodatna prava objave u tiskanom materijalu jer je foto materijal otkupljen za potrebe web stranice. Dodatna snimanja obavljena su većinom u Vinkovcima, riječ je o zgradi Gradskog muzeja Vinkovci, stalnom postavu Gradskog muzeja Vinkovci te svetištima, a snimanja je obavio gosp. Mario Romulić.

Autor dizajna te grafičke pripreme je dr. art. Marko Šošić. S gosp. Šošićem ovo je bila prva suradnja te se pokazala iznimno uspješnom.

Materijal je preveden na njemački i engleski jezik te otisnut u tri odvojena jezična izdanja. Prijevod na njemački jezik realizirao je Ivor Mayer iz Vukovara, a na engleski tvrtka „Traducta“.

Poziv za dostavu ponuda za tisak brošure dostavili smo tiskarama „Zebra“ iz Vinkovaca, „Grafika“ iz Osijeka te tiskari „Printera“ iz Sv. Nedelje. Tiskara „Printera“ iz Sv. Nedelje dostavila je najpovoljniju ponudu te je otisnuto ukupno 6000 primjeraka brošure i to: 3000 na hrvatskom, 1500 na njemačkom i 1500 primjeraka na engleskom jeziku.

**2.1.2. Potpore manifestacijama i priredbama**

 U 2016. godini nažalost, nismo uspjeli realizirati prvotno planirana sufinanciranja manifestacija, a koja su potom rebalansom izostavljena. Realizirana je samo potpora TZ grada Županja u visini od 5.000,00 kuna za manifestacije Šokačko sijelo i Žetva i vršidba u prošlosti. Sufinancirali smo i 3. nagradu za Etno kreaciju Hrvatske u iznosu od 1.000,00 kuna.

* **Turistički forum**

Turistička zajednica Vukovarsko – srijemske županije u suradnji s Hrvatskom gospodarskom komorom – županijskom komorom Vukovar, Gradom Vinkovcima, Vukovarsko – srijemskom županijom, TZ grada Vinkovaca i tvrtkom Promo Cibalae, organizirala je konferenciju – 6. Turistički forum. Konferencija se održala u Vinkovcima, 14. i 15. rujna. Tema Turističkog foruma bila je Turizam događanja, a na njoj je sudjelovalo preko 70 prijavljenih sudionika. S posebnim zadovoljstvom organizirali smo u suradnji s partnerima još jedan Turistički forum nakon više godina pauze. Razlozi su bili isključivo financijske prirode, a 6. Turistički forum organiziran je uz doista minimalna sredstva i značajan interes. Tome je svakako pridonijela i vrlo aktualna tema te renomirani predavači i izlaganja o ključnim događanjima s područja cijele RH. Jedan od važnijih modela i sadržaja koji značajnije privlače turiste u kontinentalnu Hrvatsku su i brojna događanja od kojih ona mala privlače neodoljivim šarmom, a velika, višednevna, međunarodna događanja privlače svojim intenzivnim pulsom neodoljive privlačnosti. Koje su organizacijske poteškoće, kakvi su planovi organizatora, kako se manifestacije financiraju, koji im je krajnji cilj i publika te u konačnici koliko stvarno doprinose povećanju turističkog prometa i kreiranju turističkog identiteta nekog mjesta i/ili područja, samo su neka od pitanja koja su otvorena na Turističkom forumu. Predavači su bili razvrstani u tri skupine: organizatori, partneri i sponzori i društvena zajednica i gospodarstvo. Izlaganje na temu „Promocija Hrvatske putem događanja“ održao je predstavnik Glavnog ureda HTZ-a dok su iz sustava turističkih zajednica kao primjeri dobre prakse organizacije manifestacija predstavljene turističke zajednice grada Zagreba, Splita, Dubrovnika, Nina i Koprivnice. Sudionici su iz prve ruke čuli i o organizaciji festivala Ultra te Croatia bike tour-a. O očekivanjima od marketinških ulaganja u manifestacije govorili su i predstavnici sponzora, Coca Cola, Heineken... Gđa Renata Tomljenović iz Instituta za turizam prezentirala je istraživanje Praćenje profila posjetitelja i utvrđivanje učinaka kulturnih događanja“, a predstavnica Zavoda za turizam porečkog Instituta za poljoprivredu i turizam, gđa Klara Trošt Lesić govorila je o Benchmarking-u manifestacija - primjerima (ne)dobre prakse iz Istre.

Drugi dan Turističkog foruma održana je panel rasprava na kojoj su sudjelovali: Renato Labazan, Alijana Vukšić, Andrea Mišura Žuvela, Jelka Tepšić i Klara Trošt Lesić . Moderator panela bio je g. Mario Banožić a na panelu je sudjelovalo oko 30 sudionika. Nakon rasprave oko financiranja manifestacija, izrade budžeta, traženja sponzora, te izlaganja iskustava panelista i sudionika panela doneseni su slijedeći zaključci:

1. Kontaktna linija – organizatori – sponzori – odraditi dio vezano za predstavljanje organizatora manifestacija sponzorima kroz on-line mjesto (npr: organizatori.hr) na kojem bi sponzori pronašli odgovarajuće manifestacije, te isto prezentirati na Danima turizma (u slijedećoj godini).

2. Vrednovanje manifestacija vezano za dodjelu sredstava putem HTZ podijeliti na more i kontinent – napisati pismo HTZ.

3. Transfer znanja i ljudskih kapaciteta – organizirati edukacije specijaliziranih ljudskih kapaciteta kroz prezentacije i razna predavanja.

Cijelo događanje odvijalo se u vrijeme „Vinkovačkih jeseni“ te su sudionici dodatno uživali u jednoj od najvećih i najznačajnijih kulturno – folklornih manifestacija Hrvatske.

* **„Dani Jeseni“ – „Tjedan otvorenih vrata“**

U sklopu projekta promocije autohtone gastronomije pod nazivom „Okusi Srijema i Slavonije“ u suradnji s ugostiteljskim objektima, nositeljima oznake „Okusi Srijema i Slavonije“, organiziran je svojevrsni „tjedan otvorenih vrata“. Aktivnost pod nazivom **„Dani Jeseni“ odvijala se 9. – 18. rujna.** Svi uključeni objekti u vrijeme promocije nudili će posebne menu-e po cijeni od 55,00 i/ili 85,00 kuna. Bilo je uključeno ukupno šest objekata i to: „Acin salaš“ iz Tordinaca, „Gondola“ iz Sotina, „Stari podrum“ i hotel „Dunav“ iz Iloka, „Aquarius“ iz Bošnjaka te restoran „Orion“ iz Vinkovaca. Cilj aktivnosti bio je promovirati projekt „Okusi Srijema i Slavonije“, ali i značajnije promovirati autohtonu kuhinju, jačati prepoznatljivost Vukovarsko – srijemske županije kao gastro destinacije, obogatiti turističku ponudu destinacije i samih objekata uključenih u projekt. Naziv „Dani Jeseni“ odnosi se i na „Vinkovačke jeseni“ jer se i odvija u vrijeme „Vinkovačkih jeseni“, ali aludira i na bogate plodove jeseni. TZ VSŽ najavila je aktivnost putem konferencije za medije te tiskala promotivne jelovnike za sve sudionike „tjedna“. Rezultati su analizirani na slijedećem sastanku članova projekta „Okusi“ te je izraženo zadovoljstvo prvom godinom održavanja i najavljeni novi, „Dani proljeća“ u svibnju.

**2.1.3. EU projekti**

Vukovarsko – srijemska županija na 1. poziv INTERREG Programa prekogranične suradnje Hrvatska – Srbija 2014. – 2020. prijavila projekt iz turizma, a TZ VSŽ je partner. Riječ je o projektu VICtour, odnosno Virtualni i kulturni turizam. Projekt je pun projektnih aktivnosti koje smo već kandidirali prema otvorenim natječajima u Hrvatskoj, ali nažalost bez odobrenja. Projekt je revno i predano napisala gđa Zrinka Čobanković, a cijeli tim VSŽ pokazao je veliko razumijevanje za naše potrebe, prijedloge i sugestije. Vrijednost projekta je 984.476,48 eura.

**2.1.4. Potpora razvoju DMO i DMK**

Edukacija o **urbanom, kreativnom, kulturnom i foto turizmu**, koje UNPAH- a provodi  uz potporu Ministarstva turizma,  održana je  04. studenog u hotelu Lav u Vukovaru u suradnji sa Turističkom zajednicom Vukovarsko- srijemske županije. U okviru edukacije sudionici su se bavili pitanjima novih korisnika, a time i novih razvojnih mogućnosti foto turizma, kulturnog i kreativnog turizma za potrebe destinacija i specijalističkih destinacijskih proizvoda, odnosno DMK. Naglasak je bio na jedinstvenosti i diferencijaciji destinacijskog potencijala i novih proizvoda kojima se ističe vidljivost  područja.  Potencijal razvoja istaknut je posebnim osvrtom na EDEN – Europske destinacije izvrsnosti, a poseban naglasak istaknut je za specifične ciljane grupe turističkih korisnika: korisnika iz svih niša kulturnog turizma s posebnim naglaskom na mlade i seniore i turista posebice usmjerenih na kreativni turizam i fotografiju. Prezentaciju o potencijalima za razvoj DMK programa na području VSŽ u ime direktorice TZ VSŽ, održala je direktorica Jasna Babić. Polaznici edukacije, članovi udruge UNPAH, boravili su tom prilikom tri dana na području VSŽ, a tu smo prigodu iskoristili i za prezentaciju projekta „Okusi Srijema i Slavonije“ koja je održana u restoranu „Gondola“ u Sotinu.

***2.2. Komunikacija vrijednosti***

* + 1. **On line komunikacije**

U 2016. godini nije došlo do značajnijih promjena u strukturi web stranica [www.visitvukovar-srijem.com](http://www.visitvukovar-srijem.com) Web stranica se iznimno redovno ažurira i tijekom godine dinamično su mijenjane i određeni elementi strukture stranice. Blog TZ VSŽ je odličan način za konkretno upoznavanje s određenom, tematskom ponudom našeg prostora te ga je svakako potrebno dodatno razvijati. Najaktivniji smo na društvenoj mreži FB gdje samostalno redovito objavljujemo sve aktivnosti ne samo TZ VSŽ nego i cijelog sustava TZ na području VSŽ.

* + 1. **Promotivne kampanje i opće oglašavanje**

 U 2016. godini TZ VSŽ je u suradnji sa sustavom TZ realizirala sva odobrena sredstva za promotivne kampanje. Realizirani su oglasi u slovenskom Dnevniku, uključujući i naslovnicu posebnog priloga dnevnog lista Dnevnik „Hrvaška“, oglašavanja na net.hr, podgrupa Hotspots, u on line časopisu Tip Travel te u Glasu Slavonije, prilog o kulturnom turizmu Slavonije. U suradnji s promotivnom agencijom, osmišljena je i realizirana on line kampanja na FB i Google-u i to na tržištima Hrvatske, Njemačke, Austrije i Slovenije. Preko slovenske promotivne agencije Sincro realizirali smo oglašavanja u specijaliziranom časopisima Bicikel i „Dober tek“, kopas.si, i FB stranici Objemi Hrvašku te na TV-u Vaš kanal oglašavanje putem spota od 20sec.

 Lokalne TZ realizirale su samostalna oglašavanja i to TZG Vinkovaca na Vinkovačkoj televiziji i TZG Županja na led display-u u Županji, radiju Županja i radiju Slavonija te portalu NoveTV.

Samostalno smo realizirali i promotivne aktivnosti i oglašavanja na Hrvatskom radiju 1 u emisijama „A sada mi“ i „Sunčani sat“.

Ukupna refundacija HTZ-a za promotivne kampanje u 2016. godini iznosi 237.702,32 kuna uz napomenu da je iznos zadnjeg zahtjeva za refundaciju u iznosu od 39.891,24 uplaćen 3. siječnja 2017. godine te stoga nije vidljiv u prihodima HTZ-a iz financijskog izvješća.

* + 1. **Brošure i ostali promo materijali**

S obzirom na izdanje novog promo materijala, TZ VSŽ u 2016. godini nije posebno tiskala ostale promo materijale. U suradnji s VSŽ pripremili smo rokovnik koji je vizualno identičan brošuri „Zlato Hrvatske“ koja je postala već svojevrsni vizualni identitet Vukovarsko – srijemske županije. U istom dizajnerskom potpisu nabavili smo i promotivne vrećice „Zlato Hrvatske“. Za potrebe realizacije manifestacije „Okusi Jeseni“ tiskali smo promotivne letke i baner.

* + 1. **Suveniri i promotivni materijal**

Samostalno i u suradnji s klasterom Slavonija nabavljali smo promotivne suvenire i ostale promotivne materijale za sajamske nastupe i posebne prezentacije. Najviše se koristimo bijelom golubicom Gradskog muzeja Vukovar, kožnim šeširićima kao magnetima i privjescima te vinom kao najboljim suvenirom ovog područja.

* 1. ***Distribucija i prodaja vrijednosti***
		1. **Sajmovi**

U suradnji s klasterom Slavonija realizirali smo planirane ***sajamske nastupe klastera*** na inozemnom tržištu odobrene od strane Hrvatske turističke zajednice. Riječ je o sajmovima:

* Destinationshow u Londonu, 29.1. – 1.2.
* Fiets en wandelbeurs u Utrechtu. 20. - 21. veljače

Prema pravilima Hrvatske turističke zajednice uvijek je jedna TZŽ nositelj nastupa. TZ VSŽ bila je nositelj sajamskog nastupa u Londonu. Iz tog razloga u dijelu prihoda ostvaruju se značajniji prihodi s razine sustava TZŽ te HTZ. Sve realizirane promotivne aktivnosti u inozemstvu sufinancirane su sa 75% od strane HTZ-a dok ostatak od 25% troškova su dijelile 4 županijske turističke zajednice. Međunarodna organizacija DCC sufinancirala je predstavljanje na sajmu u Berlinu. Samostalni sajamski nastupi i posebne prezentacije TZ VSŽ sufinancirane su sa 75% ili 50% svih troškova, u ovisnosti o vrsti troškova.

Na turističkom sajmu **Destinationshow**, koji se od 4. – 7. veljače održao u Londonu, Turističke zajednice Osječko – baranjske, Požeško – slavonske, Virovitičko – podravske i Vukovarsko – srijemske županije predstavile su sadržaje i atrakcije Slavonije dok je turističku ponudu varaždinskog kraja predstavila Turistička zajednica Varaždinske županije. Zajednički nastup uz potporu Hrvatske turističke zajednice održao se na štandu pod nazivom „Kontinentalna Hrvatska“, a posjetitelje su o destinaciji informirale direktorice Turističkih ureda županija Elizabeta Dolenec za TZ Varaždinske županije te Maja Jakobović i Rujana Bušić Srpak za klaster Slavonija. Na sajmu je svoju ponudu predstavilo preko 200 izlagača iz cijeloga svijeta, a posebnu atrakciju predstavljaju brojna tematska izlaganja i prezentacije turističkih novinara i pisaca.

Destinationshow je sajam na kojem se predstavljaju tematski sadržaji i cjelogodišnja turistička ponuda. Posjetitelji su uglavnom starije životne dobi i putuju isključivo izvan glavne turističke sezone. Osnovni motiv putovanja im je upoznavanje novih destinacija u kojima ih ponajviše zanima kulturno naslijeđe, ljepota prirode, gastronomija te biciklizam. Na destinaciju dolaze avionom i rado koriste lokalni javni prijevoz. Posebnu atrakciju predstavljaju riječna krstarenja. Kontinentalna Hrvatska za neke je potpuno turističko otkriće, no za neke je poznata destinacija. Uz prepoznatljive hrvatske turističke vizuale te novi slogan hrvatskog turizma, kontinentalna Hrvatska predstavila se i atraktivnim fotografijama naše destinacije koje su ih posebno zanimale. Zanimalo ih je gdje je sve to u Hrvatskoj. Na sajmu nam se javilo i nekoliko oduševljenih posjetitelja koji su putem programa posjete britanskih agencija posjetili upravo naše destinacije: Osijek, Ilok i Varaždin. Nastupom na ovom sajmu još je jednom potvrđeno da je kontinentalna Hrvatska atraktivna turistička destinacija onima koji žele aktivan, sadržajan, pa čak i edukativan odmor, onima koji uživaju u upoznavanju novih ljudi, njihovog života i koji tim upoznavanjem obogaćuju i vlastiti život.

Na sajmu **„Fiets en Wandelbeurs“** koji se održao 20. i 21. veljače u nizozemskom Utrechtu svoje su sadržaje predstavile turističke zajednice županija sa područja Središnje Hrvatske i Slavonije, a nositelj nastupa bila je TZ Požeško – slavonske županije. Zajednički nastup, na ovome sajmu specijaliziranom za hodanje/planinarenje i biciklizam, održan je na štandu pod nazivom „Kontinentalna Hrvatska“, a mnogobrojne zainteresirane posjetitelje o destinaciji su informirali Marko Cmrečak iz Turističke zajednice Varaždinske županije i Maja Jakobović, direktorica Turističke zajednice Požeško-slavonske županije. „Fiets en Wandelbeurs“ je specijalizirani sajam na kojemu se predstavlja cjelogodišnja turistička ponuda i na kojemu sudjeluje preko 500 izlagača na više od 22.000 m2 prostora, te se održi preko 120 tematskih predavanja i izlaganja. Zanimljivost je da je jedno izlaganje bilo upravo o području Slavonije, a održali su ga posjetitelji iz Nizozemske koji su lani na tome području aktivno proveli godišnji odmor. Posjetitelji sajma su srednje do pretežno starije životne dobi, koji putuju tijekom cijele godine i po nekoliko puta. Uz aktivni odmor, hodanje i biciklizam posebno su privučeni prirodnim ljepotama, te bogatstvom i širinom eno-gastronomije, a važnu odrednicu predstavlja javni prijevoz, ukoliko ne dolaze vlastitim vozilima koja su većinom u tom slučaju kamperi. Kontinentalna Hrvatska se predstavila atraktivnim fotografijama na štandu, specijaliziranim tiskanim kartama za biciklizam i hodanje te mogućnošću digitalnog pristupa svim kartama i drugim interaktivnim sadržajima, što predstavlja važnu odrednicu za visoko digitalizirana tržišta. Službeno izvješće Sajma kazuje da je prvoga dana Sajam posjetio rekordan broj zainteresiranih, njih 13.000, dok se ukupan broj penje na 25.000 posjetitelja. Nastup na ovome sajmu potvrdio je interes za aktivnim odmorom u kontinentalnom dijelu Hrvatske za sve posjetitelje koji vole i žele otkrivati nove kvalitetne destinacije i ponude, što može i treba potaknuti na daljnji razvoj ponude upravo za ove ciljane skupine.

* **ITB Berlin, 09. – 11. ožujka**

TZ VSŽ u suradnji s Lučkom upravom Vukovar i TZ OBŽ kao destinacija Hrvatsko Podunavlje realizirala je uz potporu HTZ-a i DCC-a sajamski nastup na ITB sajmu turizma u Berlinu, 9. – 11. ožujka predstavljajući turističke sadržaje i ponudu Hrvatskog Podunavlja koji uključuje Vukovarsko – srijemsku i Osječko – baranjsku županiju. Nastup na sajmu realiziran je uz suradnju s Lučkom upravom Vukovar koju je predstavljala ravnateljica, gđa Božana Matoš. U sklopu štanda Hrvatske turističke zajednice, naše predstavljanje bilo je dio projekta Dunavskog centra za kompetenciju sastavljenog od nekoliko elemenata:

1. **Passport nagradna igra** tijekom koje su posjetitelji štanda imali prilike u promotivnoj putovnici u kojoj su predstavljene ključne destinacije duž Dunava (odabrane od strane partnera) sakupiti 7 pečata (Njemačka, Austrija, Mađarska, Hrvatska, Srbija, Bugarska I Rumunjska) te tako ostvariti sudjelovanje u nagradnoj igri i osvojiti vrijedne nagrade.

2. Prezentacija na štandu i u brošuri „A Day on the Danube“ – ovogodišnja tema DCC-a na sajmu u Berlinu bila je biciklizam na Dunavu i promocija propratnih, glavnih destinacija u svih 10 zemalja. Osim atraktivnog dizajna samog štanda, partneri su promovirani u najnovijoj brošuri „A Day on the Danube“ koja je izdana na dva jezika u 7500 primjeraka. Također, na štandu je bio postavljen I jedan touch screen na kom su se posjetitelji mogli informirati o biciklističkoj ruti Euro Velo 6 na Dunavu. Prezentacija promotivnih materijala članova DCC-a je I ove godine bila najvažniji izravni oblik promocije članova.

3. Biciklistička vođena tura do partnerskih štandova tijekom koje se deset posjetitelja imalo prilike upoznati s turističkom ponudom sedam partnerskih zemalja (Njemačka, Austrija, Mađarska, Hrvatska, Srbija, Bugarska i Rumunjska).

4. Panel rasprava „Living the future on the Danube“ tijekom koje je nekoliko predstavnika različitih turističkih organizacija razgovaralo o mogućnostima suradnje i budućnosti dunavskog prostora kada je riječ o daljem razvijanju destinacije Dunav uopće ali i pojedinih prekograničnih projekata. Hrvatsko Podunavlje u ovoj raspravi predstavljala je direktorica Turističkog ureda TZ VSŽ, Rujana Bušić Srpak.

5. On line kampanja na FB i Instagramu tijekom koje su također prezentirane destinacije na Dunavu ali I aktivnosti na ITB-u.

Od ***samostalnih sajamskih nastupa***, TZ VSŽ realizirala je nastup na:

* Sajmu vina i delicija, Split, 20. 21. svibnja
* Sajam IZVOR, Zagreb, 29. 09. – 02.10.
* Lukavački sajam turizma „LIST“, 11. – 13. svibnja
* Sajam lova, ribolova, prirode i turizma, Varaždin, 07. – 09. 10.

Nastup na **IV. Sajmu vina i delicija „Vinski podrum“** održao se 20. – 21. svibnja u Splitu i to u najljepšem povijesnom ambijentu - 1700 godina starim Dioklecijanovim podrumima. TZ VSŽ nastup je realizirala u suradnji s Vukovarsko – srijemskom županijom koju je predstavljao pročelnik Upravnog odjela za kulturu i turizam, gosp. Viktor Lukačević, TZ grada Iloka - direktor Turističkog ureda, gosp. Ivica Miličević te TZ općine Nijemci, voditelj poslova, gosp. Martin Božanović. Među 100 vinara i 500 vinskih etiketa, predstavljena su i vina Vinskog klastera Srijem koja je stručno predstavljao gosp. Mladen Papak, vlasnik najmlađeg vinskog podruma u Iloku. Kako je riječ o Sajmu vina i delicija, TZ VSŽ predstavila je i domaće rakije i likere te posjetiteljima pružila mogućnost degustacije domaćih delicija koje su s našim vinima, likerima i rakijama činile zaokruženo eno – gastro cjelinu. Sajam vina i delicija iznimno je posjećen, a veliko zanimanje za hrvatska vina, ali i prostor s kojega dolaze, pokazuju brojni strani gosti Splita. Predstavljanje na Sajmu vina i delicija jedinstvena je prilika za predstaviti brojne atrakcije Vukovarsko – srijemske županije kako potencijalnim domaćim gostima, tako i inozemnim gostima Splita iz svih krajeva svijeta koji niti ne slute koje sve ljepote Hrvatska krije.

Turistička zajednica Vukovarsko – srijemske županije u suradnji s Upravnim odjelom za poljoprivredu, šumarstvo i ruralni razvoj Vukovarsko – srijemske županije, a uz potporu Hrvatske turističke zajednice, predstavila je turističku ponudu i autohtone proizvode na **sajmu IZVOR koji se održao na Zagrebačkom velesajmu** od 29. rujna – 2. listopada. Kulturne atrakcije, boravak u prirodi, autohtona gastronomija i aktivni turizam predstavljeni su putem promotivnih materijala sustava turističkih zajednica. Posjetitelji sajma mogli su kušati domaće proizvode Srijema i Slavonije, suhomesnate, med te domaći pekmez.

14. Međunarodni sajam turizma **„LIST“** 2016. održao se od 12. do 14. svibnja u Lukavcu u Bosni i Hercegovini. Partner Sajma je grad Županja. Na sajmu turizma LIST turističku ponudu Slavonije, uz sufinanciranje Hrvatske turističke zajednice, predstavili su nositelji projekta „Cesta zlatne niti“ i direktori turističkih zajednica. Na Sajmu se predstavilo 130 izlagača iz deset zemalja (Albanije, Bosne i Hercegovine, Crne Gore, Hrvatske, Indonezije, Mađarske, Malezije, Slovenije, Srbije i Turske). Nositelj ovog sajamskog nastupa bila je TZ grada Županja.

Sajamski nastup na **Sajmu lova, ribolova, prirode i turizma** realizirao se od 7. – 9. listopada u Varaždinu. Na prostoru Vukovarsko – srijemske županije ponuda sadržaja u prirodi sve je bogatija i raznolikija, a jedan od osnovnih elemenata prepoznatljivosti županije su upravo njezini prirodni resursi i slijedom njih turistička ponuda: lov, ribolov, vožnja rijekama, biciklizam, promatranje ptica, jahanje. Turističke atrakcije Srijema i Slavonije na sajmu je predstavio stručni suradnik TZ općine Nijemci, gospo. Martin Božanović. Vožnja turističkim brodovima, promatranje ptica, biciklističke rute, jahanje, lov i ribolov predstavljeni su putem promo materijala sustava TZ te velikim, atraktivnim vizualima kojima je opremljen štand. Velike fotografije značajno su pridonijele prepoznatljivosti štanda te su budile interes posjetitelja koji su po prvi puta dobili informaciju o brojnim sadržajima i aktivnostima u prirodi koje nudi istok Hrvatske. Nastup na Sajmu ocjenjujemo uspješnim i važnim jer značajno doprinosi pružanju informacija domaćim gostima koji je u VSŽ i najviše.

* + 1. **Posebne prezentacije**

Prema istom modelu kao i sajamske nastupe, realizirali smo i posebne prezentacije s klasterom Slavonija u Sloveniji, Austriji i Njemačkoj. Cilj svih realiziranih prezentacija Slavonije bio je promicanje ponude i poticanje turoperatora da uvrste ovu turističku regiju u svoje programe što je ujedno i jedan od strateških marketinških ciljeva ukupnog hrvatskog turizma. Upravo iz tog razloga, HTZ svake godine provodi interni natječaj za sustav TZ putem kojih sufinancira aktivnosti sajamskih nastupa i posebnih prezentacija prema unaprijed utvrđenim kriterijima. Odabrana tržišta za prezentaciju predstavljaju tržišta s najvećim brojem realiziranih noćenja u godini koja prethodi kandidaturi, izuzev tržišta Srbije i BiH na kojima HTZ u pravilu ne podupire promotivne kativnosti. Iznimka u 2016. godini napravljena je za sajam i posebnu prezentaciju u Lukavcu, BiH.

TZ VSŽ bila je nositelj organizacije posebne prezentacije u Munchenu, TZ PSŽ u Sloveniji, a TZ VPŽ u Austriji.

* **Posebna prezentacija u Ljubljani**

Turističke zajednice Virovitičko-podravske, Požeško-slavonske, Vukovarsko-srijemske i Osječko-baranjske županije uz potporu Hrvatske turističke zajednice održale su 16. ožujka posebnu prezentaciju klastera Slavonije u Ljubljani na kojoj su prisustvovali predstavnici medija i putničkih agencija. Prezentacija je održana u prostoru Predstavništva Hrvatske turističke zajednice, a održale su je direktorice turističkih ureda TZ Virovitičko-podravske županije, Martina Jakelić i Požeško-slavonske županije, Maja Jakobović, a nazočne je uvodno pozdravila i direktorica Predstavništva HTZ u Ljubljani, Metka Bradetić. Prisutni sudionici iskazali su zadovoljstvo i interes za svime  što su vidjeli i čuli, a prezentacija i informacije koje su dobili temeljeni su na turističkim novitetima na području Slavonije

* **Prezentacija u Berlinu, Ambasada Baden – Wurtemberga**

Hrvatska turistička zajednica predstavila je eno-gastronomsku i turistički ponudu Hrvatskog Podunavlja u prostorijama predstavništva Baden-Württemberga u Berlinu. Predstavljanje je napravljeno u suradnji s Veleposlanstvom RH u Berlinu, TZ Vukovarsko-srijemske županije i ispostavom HTZ-a München, a održano je u vrijeme najvećeg sajma turizma u EU, ITB-a. Na 4. Donausalonu priliku za predstavljanje pored Hrvatske imale su: Bosna i Hercegovina, Slovenija, Srbija, Ukrajina, Crna Gora, Bugarska, Moldavija, Slovačka, Mađarska, Rumunjska, Bavarska vlada, Bavarska turistička organizacija i Baden Württemberg. Održana je panel diskusija na temu: **EU strategija za dunavsku regiju, identitet i turizam**. Tom je prigodom govorio i Michael Roth njemački savezni ministar za Europu i savezne inozemne urede. Ukupno je bilo preko 300 sudionika među kojima su bili veleposlanici navedenih zemalja, predstavnici vlade Baden-Württemberga, političari te ostali uzvanici. Prošle godine zemlja partner bila je Srbija.

Na hrvatskom štandu prije i nakon panel diskusije političari i drugi gosti imali su priliku dobiti opće informacije o turističkim destinacijama u Hrvatskoj te informacije o Slavoniji i njenoj eno-gastronomskoj ponudi. Za tu je prigodu Turistička zajednica Vukovarsko-srijemske županije darovala domaći kulen i druge suhomesnate specijalitete, zatim vina i rakije. Gosti su se s velikim interesom zanimali za hrvatske proizvode. Na štandu se mogao gledati promotivni film o hrvatskoj turističkoj ponudi sa svim regijama. Uz ostale veleposlanike Hrvatski štand je posjetio i Veleposlanik RH u Njemačkoj g. Ranko Vilović.

* **Posebna prezentacija u Munchenu**

Turističke zajednice županija s područja Slavonije u suradnji s Predstavništvom Hrvatske turističke zajednice u Munchenu i uz potporu Glavnog ureda HTZ-a, organizirali su posebnu prezentaciju za medije i turoperatore koja se održala 10. svibnja 2016. u međunarodnom Presse Clubu u Münchenu. Slavoniju su predstavljale direktorice županijskih turističkih zajednica: Rujana Bušić Srpak, Vukovarsko-srijemska i Maja Jakobović, Požeško-slavonska. Prije početka prezentacije voditelj Ispostave HTZ München, Damir Balenović pozdravio je sve prisutne te ih upoznao sa programima putovanja za novinare i agente na područje Slavonije. Prezentiralo se bogatstvo iznimne kulturne baštine, navesti ćemo samo neke: Đakovačka katedrala, ergela Lipicanera, Tvrđa u Osijeku, tvrđava u Slavonskom Brodu, dvorac Eltz u Vukovaru i Odeshalchi u Iloku, dvorci u Kutjevu i Našicama te Muzej vučedolske kulture. Posebno je istaknuta UNESCO svjetska baština – Bećarac i najnovije na UNESCO popisu Geopark Papuk. Prezentirani su Parkovi prirode Slavonije, Papuk i Kopački rit s bogatim staništem ptica te istaknuta mogućnost plovidbe turističkim brodovima po Dunavu. Kružna putovanja Dunavom su u porastu, a najveći broj gostiju dolazi s tržišta iz SAD-a, Njemačke, Velike Britanije i Francuske. Slavonija nudi i brojne outdoor aktivnosti s mnogo biciklističkih staza, od međunarodnih do lokalnih. Nakon prezentacije uslijedila su pitanja i odgovori što potvrđuje interes za ovu hrvatsku turističku regiju. Sudionici, njih ukupno 20-tak, među kojima su bili predstavnici relevantnih turoperatora sa područja Münchena i predstavnici medija, imali su priliku degustirati raznovrsne slavonske gastronomske delicije i vrhunska slavonska i srijemska vina. Enogastronomsku ponudu predstavili su Šokci u izvornoj  muškoj narodnoj nošnji te time prenijeli i dio ugođaja brojnih tradicijskih manifestacija Slavonije. Prezentaciji su nazočili i generalni konzul RH u Munchenu, gosp. Petar Uzorinac te konzul prvog razreda, gosp. Kristijan Žarković.

* **Prezentacija Hrvatskog Podunavlja na konferenciju „Danube Up“ u Bratislavi**

8. i 9. srpnja Bratislavska regija je u suradnji s Gradom Bratislava i Europskom Komisijom za regije biti domaćin 7. Europskom samitu regija i gradova. Prema broju sudionika, po sadržaju i broju događaja, ovaj samit bio je jedan od najvećih događaja tijekom Slovačkog predsjedanja Vijećem EU. Cilj Bratislavske regije nije bio organizirati konferenciju iza zatvorenih vrata već uključiti što veću širu javnost. Stoga je Bratislavska regija organizirala sporedni događaj za javnost. Događaj je kombinirao stručne rasprave predstavnika europskih regija i inovatora, start-up, društveno-kulturni program, turističke štandove za predstavljanje te ostale sporedne aktivnosti.

Osim toga, 2016. je godina Slovačkog predsjedanja Dunavskom strategijom kao i godina predsjedanja Bratislavske regije radnom zajednicom Dunavskih regija (ARGE Dunavske zemlje). Radi toga Bratislavska regija želi više uključiti ostale zemlje Dunavske strategije. Javni događaj pod nazivom „Danube up“ na kojem se predstavilo Hrvatsko Podunavlje održao se na trgu pored mjesta održavanja samita (Slovačko nacionalno kazalište) kako bi se očuvala interakcija između sudionika samita i šire javnosti (smješteno blizu rijeke Dunav).  Hrvatsko Podunavlje su na poziv Ministarstva turizma predstavljali Lučka uprava Vukovar te Turističke zajednice Vukovarsko – srijemske županije i grada Iloka. Osim izložbenog štanda, Hrvatsko Podunavlje predstavljano je i kroz kratku prezentaciju te atraktivni promo film. Bogati kulturni program koji su pripremili domaćini na glavnoj pozornici dodatno je predstavio svaku dunavsku regiju.

* **Posebna prezentacija u Beču**

U restoranu „Raguza“ u Beču 3. studenog uspješno je održana prezentacija turističkog klastera „Slavonija“ za predstavnike austrijskih medija i poslovnih partnera. Prezentaciju je organiziralo Predstavništvo Hrvatske turističke zajednice u Austriji u suradnji s Turističkim zajednicama županija klastera Slavonija. Nositelj ove posebne prezentacije bila je TZ Virovitičko – podravske županije. Prigodnu i pozdravnu riječ dao je direktor predstavništva Ranko Vlatković. Prezentaciji je prisustvovala i veleposlanica Republike Hrvatske u Austriji dr. Vesna Cvjetković koja je u svom obraćanju također naglasila važnost kontinentalne Hrvatske u turističkom smislu.

Klaster „Slavonije“ predstavljen je kroz pregled nacionalne i povijesne baštine, parkove prirode, gastro i eno ponude, sportskih sadržaja, tradicije i običaja za pet županija: Virovitičko-podravsku, Požeško-slavonsku, Vukovarsko-srijemsku, Osječko-baranjsku i Brodsko-posavsku. Klaster „Slavonija“ predstavile su direktorice TZ Virovitičko-podravske županije Martina  Jakelić i direktorica TZ Vukovarsko-srijemske županije Rujana Bušić Srpak. Prezentacija Slavonije održana je i prošle godine, a upravo je kao rezultat te prezentacije realizirano desetodnevno putovanje velike grupe Austrijanaca koji su posjetili Slavoniju i Baranju te se tako na licu mjesta upoznali sa svim ljepotama Slavonije. Obzirom na iskazan interes novinara i poslovnih partnera na ovogodišnjoj prezentaciji, očekuje se još snažnije pozicioniranje slavonskih destinacija na austrijskom tržištu s kojeg je, na nacionalnoj razini, tijekom prvih deset mjeseci ostvareno više od 7 milijuna noćenja.

Turistička zajednica Vukovarsko – srijemske županije realizirala je samostalne posebne prezentacije u Zagrebu i Ninu.

* **Samostalne posebna prezentacije u Zagrebu i Ninu**

Održana je u prostoru Hrvatske matice iseljenika, 15. ožujka. U realizaciji prezentacije sudjelovale su sve TZL te hotel „Dunav“ iz Iloka koji je pripremio prezentaciju projekta „Okusi Srijema i Slavonije“ i „Iločki podrumi“ koji su predstavila najbolja hrvatska bijela vina. Pozivnicu, pozive kao i ostalu potrebnu logistiku (osoblje, dekoracije, najam tehnike, opreme te press izvješće), realizirala je agencija Millenium promocija iz Zagreba. Prezentacija je jedna od aktivnosti i to na najvećem emitivnom tržištu unutar Hrvatske, Zagrebu, koje imaju za cilj da Vukovarsko – srijemska županija postane najpoželjnija turistička destinacija kontinentalne Hrvatske.

Već tradicionalno, TZ s područja VSŽ i TZG Nina surađuju u vrijeme Ninske šokolijade kada brojnim gostima Nina, ali i obližnjeg Zadra, predstavljamo neotkrivene ljepote Hrvatske. Riječ je o gastro manifestaciji koja na zanimljiv način prezentira veliko gastro bogatstvo i raznolikost Hrvatske.

* + 1. **Studijska putovanja novinara**

Novinara koji su posjetili Vukovarsko – srijemsku županiju tijekom 2016. godine nije bio velik broj, a nije niti realizirani neko veće studijsko putovanje kakvo smo do sada imali svake godine. S jedne strane to ne treba čuditi jer nije moguće garantirati koji mediji će imati interes za koje teme i područja, a ono što ohrabruje je najava vrlo konkretnih putovanja agenata i novinara koja su nam najavljena za 2017. godinu. U 2016. godini posjetilo nas je ukupno 6 grupa novinara i to po dvije grupe s poljskog i francuskog tržišta te po jedna s ruskog i njemačkog. Sva studijska putovanja novinara i agencija su u organizaciji i uz potporu HTZ-a. U prilogu donosimo popis turističkih novinara koji su posjetili VSŽ u 2016. godini.

***2.4. Interni marketing***

**2.4.1. Edukacija**

TZ VSŽ organizirala je edukacije, ali i sudjelovala na onima s kojih smo nove spoznaje ugradili u projekte koje planiramo realizirati.

***Edukaciju za članove projekta „Okusi Srijema i Slavonije“*** u spravljanju tradicijskih jela na moderan način, organizirali smo u suradnji s TZ grada Vinkovaca, a održana je 24. i 25. studenog. Edukacija je bila namijenjena kuharima i konobarima, a stručni dio pripremila je i provela Srednja strukovna škola iz Vinkovaca. Polaznici su pripremali jela iz poznatih namirnica, ali su educirani u pripremi i prezentaciji na drugačiji način. Unatoč vrijednom iskustvu naših polaznika svaki novi rad i upoznavanje s novinama u struci značajno doprinose poboljšanju ukupne razine kvalitete usluge u našim ugostiteljskim objektima. Projekt je realiziran uz potporu Hrvatske turističke zajednice.

Radionica pod nazivom ***„Mogućnosti otvaranja i razvoja malih kampova u kontinentalnom dijelu Republike Hrvatske“*** organizirana je u suradnji s Kamping udruženjem Hrvatske (KUH) uz potporu Ministarstva turizma. Radionica je bila namijenjena stručnim službama gradova, općina i županije kao i svim investitorima potencijalno zainteresiranima za otvaranje i razvoj malih kampova. Prezentacija je podijeljena u 6 osnovnih točaka koje su se na radionici detaljno obradile, a to su: Značaj kamping turizma u Hrvatskoj; Razvojni trendovi u kampingu i specifičnosti malih kampova; Zakonske mogućnosti za otvaranje malih kampova; Razvojni tržišni pravci malih kampova; Primjeri iz prakse; Razvoj i mogućnosti financiranja otvaranja i daljnjeg razvoja malih kampova. Edukaciju je održao **Adriano Palman**, direktor ureda Kamping udruženja Hrvatske koji je istaknuo kako je Kamping ponuda u Republici Hrvatskoj razvijena najvećim dijelom u njenom priobalnom pojasu te da Hrvatska još nije prepoznata kao zemlja kampinga na kontinentalnom području, kao ni kontinentalnog turizma, iako za to ima vrlo velik potencijal. Istaknuo je kako imaju zadatak da u posljednjih nekoliko godina potaknu razvoj kontinenta, dodavši kako se struktura kontinentalnih kampova, kao i gosti koji dolaze, znatno razlikuju od kampova na moru. Od 571 registriranih kamp mjesta u Republici Hrvatskoj 98% se nalazi na moru ili priobalnom području i otocima, a samo 2% u kontinentalnom dijelu kao što su: Zagreb, okolica Karlovca, Plitvička Jezera. Primjeri iz europskih zemalja pokazuju da upravo kontinentalni dijelovi mogu imati izrazito razvijenu kamping ponudu, posebice kada je riječ o malim kampovima u blizini nacionalnih parkova, jezera, rijeka, značajnih gradova, uz važne prometne pravce, itd. Mali kampovi predstavljaju novu konkurentsku prednost kontinentalnog dijela Republike Hrvatske te mogu biti jedan od pokretača gospodarskog razvoja kao i dodatni izvor prihoda za lokalno stanovništvo. (izvor: KUH).

 Sudjelovali smo na edukacijama za sustav TZ od koji posebno ističemo konferenciju o riječnom turizmu koja se održala u Karlovcu, o kulturnom turizmu i brandu, Hrvatski turistički kongres te upoznavanje sa sadržajima, ponudom i kvalitetom turističke ponude kontinentalne Hrvatske.

 HTZ organizirao je edukacije za korištenje sustava e Visitor, a iste smo i samo organizirali za sustav TZ na području VSŽ.

**2.4.2. Koordinacija sustava TZ, suradnja s tijelima i institucijama**

Održano je pet koordinacija sustava TZ na području VSŽ, u ožujku, svibnju (2), lipnju i kolovozu. Na tri koordinacije TZŽ Slavonije dogovarane su zajedničke promotivne aktivnosti. Sudjelovali smo na 2. Forumu DMK koji se u organizaciji Hrvatske turističke zajednice održao u Zagrebu. Glavni ured HTZ-a u 2016. godini organizirao je jednu koordinaciju TZŽ. Vukovar i Ilok u travnju je posjetio ministar turizma.

Na poziv Regionalne razvojne agencije Slavonije i Baranje, koja je 10. studenog organizirala u Osijeku radionicu na temu **„Projekti i inicijative za razvoj zelenog i ruralnog turizma“**, održali smo prezentaciju o primjerima razvoja zelenog turizma te turističkim sadržajima u ruralnom prostoru Vukovarsko – srijemske županije. Radionica se održala kao lokalni dio manifestacije „Otvoreni dani regija i gradova“. Događaj koji se održao na Ekonomskom fakultetu u Osijeku imao je za cilj predstaviti trenutno stanje i postojeće projekte te potaknuti raspravu o budućim izgledima za razvoj kontinentalnog turizma, osobito u kontekstu inicijativa vezanih uz zeleni i ruralni turizam. Cilj organizatora bio je ukazati na sinergiju i prilike koje mogu biti stvorene kroz nova partnerstva, te predstaviti postojeće projekte i inicijative kao primjere dobre prakse. Na kraju izlaganja, sudionici su sudjelovali u panel raspravi s ciljem isticanja kako pozitivnih primjera razvoja tako i problema koji otežavaju brži i intenzivniji razvoj ukupnog turizma ovog dijela Hrvatske.

TZ VSŽ aktivno je sudjelovala u izradi Strategije razvoja VSŽ sudjelovanjem na radionicama te dostavom svih potrebnih podataka. Među ostalim, dostavili smo i naš prijedlog projekata u turizmu, a to su: Turistički vlak, obnova šokačkih stanova, turistički centar, brand domaćih proizvoda i labelling ruralnih destinacija. Na realizaciji posljednjeg navedenog projekta već je započela suradnja s Upravnim odjelom za poljoprivredu, šumarstvo i ruralni razvoj VSŽ. Suradnja s Agencijom za razvoj VSŽ nastavila se tijekom godine s ciljem pripreme projekata iz turizma prema fondovima EU, a prema popisu koji smo naveli. Sudjelovali smo na kolegijima pročelnika VSŽ, a Izvješće o radu kao i Program rada podnijeli smo i Županijskoj skupštini koja je iste usvojila.

**2.4.3. Nagrade i priznanja**

U suradnji s Upravnim odjelom za kulturu i turizam Vukovarsko – srijemske županije te sustav TZL za nagradu Suncokret ruralnog turizma kandidirali smo lokacije i sadržaje s prostora VSŽ. Nagrade su osvojili manifestacija „Šokačko sijelo“, projekt Centar za promatranje ptica te Snašini kućari iz Gradišta.

Na Danima hrvatskog turizma s područja Vukovarsko – srijemske županije nagrađeni su Muzej vučedolske kulture s priznanjem za osvojeno treće mjesto u kategoriji „Kulturna atrakcija godine“ te gđa Jasna Babić, direktorica TZG Vukovara s posebnim priznanjem za doprinos razvoju kontinentalnog turizma.

***2.5. Marketinška infrastruktura***

TZ VSŽ zajedno sa sustavom TZ uspješno koristi jedinstveni sustav prijave/odjave gostiju e Visitor. Također, redovito pratimo i ostale statističke podatke o kapacitetu i popunjenosti naših smještajnih kapaciteta.

 TZ VSŽ članica je međunarodne organizacije DCC i klastera Slavonska košarica.

 Tijekom 2016. godine nabavljali smo foto materijal potreban za promociju.

1. **ADMINISTRATIVNI MARKETING**

**Turistički ured i tijela TZ VSŽ**

Turistički ured Turističke zajednice Vukovarsko – srijemske županije upošljava direktoricu Turističkog ureda i stručnu suradnicu te jednu djelatnicu na Ugovor na određeno vrijeme. TZ VSŽ redovno je javnost informirala o svojim aktivnostima putem konferencija za medije, objava na web stranici kao i objave dokumenata TZ VSŽ.

Tijela TZ VSŽ redovito su održavala svoje sjednice, a održano je ukupno četiri sjednice Turističkog vijeća, dvije sjednice Skupštine i dvije sjednice Nadzornog odbora.

* **PRILOZI**

**PODACI O TURISTIČKOM PROMETU ZA 2016. GODINU**

| Županijska turistička zajednica: **Vukovarsko-srijemska**Vremenski period **Siječanj - Prosinac 2016**  |
| --- |
|  | Siječanj - Prosinac 2016 | Siječanj - Prosinac 2015 | indeks 2016 / 2015 |
|  | zemlja | dolasci | noćenja | % noćenja | dolasci | noćenja | % noćenja | dolasci | noćenja  |
|  | **Ukupno** | **71.424** | **111.036** | **100** | **60.570** | **110.513** | **100** | **117,92** | **100,47** |
|  | Domaći turisti | 54.363 | 79.712 | 71,79 | 43.816 | 82.120 | 74,30 | 124,07 | 97,06 |
|  | Strani turisti | 17.061 | 31.324 | 28,21 | 16.754 | 28.393 | 25,70 | 101,84 | 110,32 |

**Podaci o zaduženju i naplati boravišne pristojbe:**

|  |  |  |  |  |
| --- | --- | --- | --- | --- |
| Naziv izvještaja: Gradovi/Općine |  |  |  |  |
| Izvještaj izradio: vukovarsko-srijemska |  |  |  |  |
| Datum: Od datuma = 1.1.2016.; Do datuma = 31.12.2016.; Godina = 2017 |  |
| Vrsta naplate: Oslobođeni; Komercijalni – po noćenju; Nekomercijalni; Komercijalni – paušalno |
|  |  |  |  |  |  |  |
| **Grad/općina** | **Zaduženje** | **Uplata** | **Razlika** | **Donos** | **Saldo** |  |
| Vinkovci | 247.671,50 | 246.835,00 | 836,50 | 4.546,50 | 5.383,00 |  |
| Županja | 11.100,00 | 10.446,00 | 654,00 | 3.690,00 | 4.344,00 |  |
| Bošnjaci | 4.620,00 | 4.620,00 | 0,00 | 0,00 | 0,00 |  |
| Gradište | 600,00 | 600,00 | 0,00 | 0,00 | 0,00 |  |
| Ilok | 41.991,00 | 37.757,03 | 4.233,97 | 0,00 | 4.233,97 |  |
| Lovas | 2.100,00 | 4.200,00 | -2.100,00 | 0,00 | -2.100,00 |  |
| Nijemci | 38.108,00 | 37.989,00 | 119,00 | 0,00 | 119,00 |  |
| Nuštar | 1.200,00 | 1.200,00 | 0,00 | 0,00 | 0,00 |  |
| Tordinci | 1.256,00 | 1.256,00 | 0,00 | 0,00 | 0,00 |  |
| Tovarnik | 1.290,00 | 2.100,00 | -810,00 | 0,00 | -810,00 |  |
| Vrbanja | 2.520,00 | 3.640,00 | -1.120,00 | 0,00 | -1.120,00 |  |
| Vukovar | 113.195,50 | 91.180,95 | 22.014,55 | 0,00 | 22.014,55 |  |
| Ivankovo | 64,00 | 0,00 | 64,00 | 0,00 | 64,00 |  |
|  |  |  |  |  |  |  |
| **Ukupno:** | **465.716,00** | **441.823,98** | **23.892,02** | **8.236,50** | **32.128,52** |  |

|  |  |  |
| --- | --- | --- |
| **Godina** | **Ukupan broj dolazaka** | **Ukupan broj noćenja** |
| 2008. | 41 688 | 87 369 |
| 2009. | 34 406 | 80 109 |
| 2010. | 40 459 | 73 005 |
| 2011. | 39 145 | 66 090 |
| 2012. | 37 611 | 65 859 |
| 2013. | 46 039 | 82 517 |
| 2014. | 50 690 | 93 702 |
| 2015. | 60.570 | 110.513 |
|  **2016.** |  **71.424** |  **111.036** |

|

| * **Podaci po turističkim zajednicama u 2016. godini:**

Lokalna turistička zajednica: **Vukovar (Vukovarsko-srijemska)** Vremenski period **Siječanj - Prosinac 2016** |
| --- |
|  | Siječanj - Prosinac 2016 | Siječanj - Prosinac 2015 | indeks 2016 / 2015 |
|  | zemlja | dolasci | noćenja | % noćenja | dolasci | noćenja | % noćenja | dolasci | noćenja |
|  | **Ukupno** | **34.881** | **47.427** | **100** | **17.877** | **28.215** | **100** | **195,11** | **168,09** |
|  | Domaći turisti | 31.964 | 41.130 | 86,73 | 14.597 | 21.125 | 74,88 | 218,98 | 194,70 |
|  | Strani turisti | 2.917 | 6.297 | 13,27 | 3.280 | 7.090 | 25,12 | 88,94 | 88,82 |

| Lokalna turistička zajednica: **Vinkovci (Vukovarsko-srijemska)**Vremenski period **Siječanj - Prosinac 2016**  |
| --- |
|  | Siječanj - Prosinac 2016 | Siječanj - Prosinac 2015 | indeks 2016 / 2015 |
|  | zemlja | dolasci | noćenja | % noćenja | dolasci | noćenja | % noćenja | dolasci | noćenja |
|  | **Ukupno** | **23.233** | **43.761** | **100** | **29.919** | **62.930** | **100** | **77,66** | **69,53** |
|  | Domaći turisti | 17.144 | 29.428 | 67,24 | 23.785 | 50.146 | 79,69 | 72,07 | 58,69 |
|  | Strani turisti | 6.089 | 14.333 | 32,76 | 6.134 | 12.784 | 20,31 | 99,26 | 112,11 |
|  |

| Lokalna turistička zajednica: **Županja (Vukovarsko-srijemska)**Vremenski period **Siječanj - Prosinac 2016**  |
| --- |
|  | Siječanj - Prosinac 2016 | Siječanj - Prosinac 2015 | indeks 2016 / 2015 |
|  | zemlja | dolasci | noćenja | % noćenja | dolasci | noćenja | % noćenja | dolasci | noćenja |
|  | **Ukupno** | **1.534** | **3.700** | **100** | **1.274** | **3.811** | **100** | **120,40** | **97,08** |
|  | Domaći turisti | 803 | 2.200 | 59,45 | 949 | 3.256 | 85,43 | 84,62 | 67,57 |
|  | Strani turisti | 731 | 1.500 | 40,55 | 325 | 555 | 14,57 | 224,93 | 270,27 |

| Lokalna turistička zajednica: **Ilok (Vukovarsko-srijemska)**Vremenski period **Siječanj - Prosinac 2016**  |
| --- |
|  | Siječanj - Prosinac 2016 | Siječanj - Prosinac 2015 | indeks 2016/ 2015 |
|  | zemlja | dolasci | noćenja | % noćenja | dolasci | noćenja | % noćenja | dolasci | noćenja |
|  | **Ukupno** | **4.513** | **6.543** | **100** | **5.020** | **7.794** | **100** | **89,91** | **83,94** |
|  | Domaći turisti | 3.496 | 5.118 | 78,22 | 3.546 | 5.639 | 72,35 | 98,59 | 90,76 |
|  | Strani turisti | 1.017 | 1.425 | 21,78 | 1.474 | 2.155 | 27,65 | 69,00 | 66,125 |

| Lokalna turistička zajednica: **Nijemci (Vukovarsko-srijemska)**Vremenski period **Siječanj - Prosinac 2016** |
| --- |
|  | Siječanj - Prosinac 2016 | Siječanj - Prosinac 2015 | indeks 2016 / 2015 |
|  | zemlja | dolasci | noćenja | % noćenja | dolasci | noćenja | % noćenja | dolasci | noćenja |
|  | **Ukupno** | **6.331** | **7.361** | **100** | **5.895** | **6.643** | **100** | **107,39** | **110,80** |
|  | Domaći turisti | 308 | 501 | 6,81 | 496 | 1.078 | 16,22 | 62,09 | 46,47 |
|  | Strani turisti | 6.023 | 6.860 | 93,19 | 5.399 | 5.565 | 83,78 | 111,55 | 123,27 |

 |

**Broj turističkih dolazaka/noćenja za grad Vukovar:**

|  |  |  |
| --- | --- | --- |
| **Godina** | **Ukupan broj dolazaka** | **Ukupan broj noćenja** |
| 2008. | 9 048 | 24 948 |
| 2009. | 8 187 | 21 961 |
| 2010. | 7 490 | 17 813 |
| 2011. | 6 107 | 9 512 |
| 2012. | 6 353 | 10 301 |
| 2013. | 9 217 | 18 665 |
| 2014. | 7 016 | 11 913 |
| 2015. | 17 877 | 28 215 |
|  **2016.** |  **34 881** |  **47 427** |

**Broj turističkih dolazaka/noćenja za grad Vinkovci:**

|  |  |  |
| --- | --- | --- |
| **Godina** | **Ukupan broj dolazaka** | **Ukupan broj noćenja** |
| 2008. |  22738 | 49859 |
| 2009. | 21932 | 50941 |
| 2010. | 26768 | 47010 |
| 2011. | 22357 |  41767 |
| 2012. | 19594 | 38623 |
| 2013. | 24703 | 46447 |
| 2014. | 31128 | 58420 |
| 2015. | 29919 | 62930 |
|  **2016.** |  **23 233**  |  **43 761**  |

**Broj turističkih dolazaka/noćenja za grad Ilok:**

|  |  |  |
| --- | --- | --- |
| **Godina** | **Ukupan broj dolazaka** | **Ukupan broj noćenja** |
| 2008. | 1848 | 2303 |
| 2009. | 1976 | 2640 |
| 2010. | 4223 | 5196 |
| 2011. |  5537 |  6959 |
| 2012. | 4226 | 5792 |
| 2013. | 4599 |  6991 |
| 2014. | 4448 | 6068 |
| 2015. | 5020 | 7794 |
|  **2016.** |  **4 513**  |  **6 543** |

**Broj turističkih dolazaka/noćenja za grad Županju:**

|  |  |  |
| --- | --- | --- |
| **Godina** | **Ukupan broj dolazaka** | **Ukupan broj noćenja** |
| 2008. | 1368 | 2606 |
| 2009. | 1543 | 3434 |
| 2010. | 1242 | 1988 |
| 2011. | 1364 | 3406 |
| 2012. | 856 | 1511 |
| 2013. | 650 | 1621 |
| 2014. | 1420 | 8026 |
| **2015.** | 1 274 | 3 811 |
| **2016.** | **1 534** | **3 700** |

**Broj turističkih dolazaka/noćenja za Nijemce:**

|  |  |  |
| --- | --- | --- |
| **Godina** | **Ukupan broj dolazaka** | **Ukupan broj noćenja** |
| 2008. | 6120 | 6575 |
| 2009. | 117 | 158 |
| 2010. | 84 | 114 |
| 2011. | 3292 | 3693 |
| 2012. | 5914 | 7495 |
| 2013. | 6491 | 7815 |
| 2014. | 5908 | 6904 |
| 2015. | 5895 | 6643 |
| **2016.** | **6 331** | **7 361** |

* **Tržišta s preko 1000 noćenja: prema broju noćenja od najviše prema najmanje**

|  |  |  |  |  |  |  |
| --- | --- | --- | --- | --- | --- | --- |
|  | **Ukupni broj noćenja u VSŽ** **iz zemlje** | **Vukovar/ %** | **Vinkovci/****%** | **Ilok/****%** | **Županja/****%** | **Nijemci/****%** |
| **Njemačka** | 399812% | 84421% | 165241% | 2536% | 2566% | 92523% |
| **BiH** | 27089% | 74527% | 167061% | 933% | 712% | 702% |
| **Italija** | 26448% | 78329% | 136651% | 864% | 752% | 32612% |
| **Slovenija** | 25118% | 36514% | 186351% | 763% | 512% | 1094% |
| **Srbija** | 18976% | 1698% | 86645% | 854% | 1065% | 61232% |
| **Austrija** | 18785% | 52327% | 92749% | 1528% | 613% | 19810% |
| **Švicarska** | 18015% | 1598% | 61334% | 593% | 623% | 89849% |
| **Rumunjska**  | 13654% | 846% | 69951% | 251% | 1259% | 26619% |
| **Bugarska** | 10863% | 948% | 14913% | 181% | 1059% | 67762% |
| **Francuska** | 10483% | 14213% | 34633% | 605% | 353% | 45543% |
| **Poljska** | 10083% | 17517% | 26926% | 515% | 20420% | 121% |

**Od ukupnog broja svih noćenja ostvarenih u 2016. godini koji iznosi 111 036, njih**

43 761 odnosno 39,41% realizirano je u Vinkovcima

 7 361 odnosno 6,6% u Nijemcima

47 427 odnosno 42,7% u Vukovaru

6 543 odnosno 5,8% u Iloku

3 700 odnosno 3,3% u Županji

**Od ukupnog broja stranih noćenja ostvarenih u 2016. godini koji iznosi 31 324, njih**

14 333 odnosno 45,7% realizirano je u Vinkovcima

6 860 odnosno 21,9% u Nijemcima

6 297 odnosno 20,1% u Vukovaru

1 425 odnosno 4,5% u Iloku

1 500 odnosno 4,7% u Županji

**Od ukupnog broja domaćih noćenja ostvarenih u 2016. godini koji iznosi 79 712, njih**

29 428 odnosno 36,9% realizirano je u Vinkovcima

501 odnosno 0,6% u Nijemcima

41 130 odnosno 51,59% u Vukovaru

5 118 odnosno 6,4% u Iloku

2 200 odnosno 2,7% u Županji

* **Tržišta s preko 1000 noćenja 2014. – 2016.**

|  |  |  |  |
| --- | --- | --- | --- |
|  | **Ukupni broj noćenja u VSŽ** **iz zemlje – 2014.** | **Ukupni broj noćenja u VSŽ** **iz zemlje – 2015.** | **Ukupni broj noćenja u VSŽ** **iz zemlje- 2016** |
| **Njemačka** | 3806 | 3948 | 3998 |
| **Italija** | 2449 | 2794 | 2644 |
| **Slovenija** | 1741 | 1896 | 2511 |
| **BiH** | 2198 | 1864 | 2708 |
| **Srbija** | 1032 | 1810 | 1897 |
| **Austrija** | 1215 | 1461 | 1878 |
| **Švicarska** | 1160 | 904 | 1801 |
| **Nizozemska** | 1130 | 497 | 456 |
| **Francuska** | 930 | 1021 | 1048 |
| **UK** | 706 | 1181 | 508 |
| **Turska** | 707 | 1024 | 898 |

* **STRUKTURA SMJEŠTAJA U VUKOVARSKO – SRIJEMSKOJ ŽUPANIJI**

|  |  |  |  |  |  |  |
| --- | --- | --- | --- | --- | --- | --- |
| **Rd. broj** | **Objekt** | **Kategorija** | **\*** | **Soba** | **Ležaji** | **udio** |
| 1. | Slavonija | Hotel | 2 | 45 | 73 | 3,11% |
| 2. | Admiral | Hotel | 3 | 68 | 116 | 4,93% |
| 3. | Plus Kunjevci | Hostel | 3 | 30 | 76 | 3,23% |
| 4. | Cibalia | Hotel | 3 | 23 | 50 | 2,13% |
| 5. | Gem | Hotel | 3 | 50 | 91 | 3,87% |
| 6. | LadyM | Hotel | 2 | 24 | 48 | 2,04% |
| 7. | Kunjevci | Lovačka kuća |  | 6 | 12 | 0,51% |
| 8. | Villa Lenije | Hotel | 4 | 22 | 44 | 1,87% |
| 9. | Plus | Hostel (Gundulićeva) |  | 18 | 72 | 3,06% |
| 10. | A.T. Cabrio | Prenoćište |  | 10 | 24 | 1,02% |
| 11. | Villa Lenije | Kuća za odmor | 4 | 3 | 4 | 0,17% |
| 12. | Hotel d.o.o. | Apartmani (Gundulićeva) | 4 | 2 | 4 | 0,17% |
| 13. | Lamut | prenočište |  | 12 | 24 | 1,02% |
| 14. | Vinkovci Plus | Hostel (Duga) |  | 18 | 68 | 2,89% |
| 15. | Hostel Kristal | Hostel |  | 19 | 50 | 2,13% |
| 16. | Studio apartman | Studio apartman u domaćinstvu | 3 | 1 | 2 | 0,09% |
| 17. | Studio apartman | Studio apartman u domaćinstvu | 3 | 1 | 2 | 0,09% |
| 18. | Apartman Vinkovci | Aprtman | 4 | 2 | 4 | 0,17% |
| 19. | Hostel Plus | Hostel |  | 18 | 68 | 2,89% |
| 20. | Plus Kunjevci | Sobe za iznajmljivanje |  | 15 | 33 | 1,40% |
| 21. | Apello | Hostel |  | 8 | 25 | 1,06% |
| 22. | Apartmani Aria  | Apartman u domaćinstvu | 3 | 2 | 4 | 0,17% |
| 23. | Hostel RUC | Hostel |  | 10 | 40 | 1,70% |
| **Ukupno Vinkovci** |  |  | **407** | **934** | **39,73%** |
| 24. | Lav | Hotel | 4 | 44 | 88 | 3,74% |
| 25. | Apart. Maraton | Privatni smještaj  | 3 | 1 | 4 | 0,17% |
| 26. | Villa Bonaca | Privatni smještaj  | 3 | 5 | 6 | 0,26% |
| 27. | O sole mio | Apartmani i sobe | 3 | 10 | 20 | 0,85% |
| 28. | Villa Maria | Privatni smještaj  |  | 2 | 4 | 0,17% |
| 29. | Hostel Zurich | Hostel |  | 6 | 34 | 1,45% |
| 30. | Apartman Jasna | Privatni smještaj  | 3 | 2 | 8 | 0,34% |
| 31. | Vila Rosa | Privatni smještaj  | 3 | 5 | 10 | 0,43% |
| 32. | Sobe biser Dunava | Privatni smještaj  | 3 | 6 | 8 | 0,34% |
| 33. | Sobe Nada | Sobe za iznajmljivanje |  | 8 | 11 | 0,47% |
| 34. | Zara | Prenočište |  | 4 | 10 | 0,43% |
| 35. | Villa Nada | Sobe u domaćinstvu |  | 8 | 16 | 0,68% |
| 36. | Villa Martini | Privatni smještaj  | 3 | 9 | 18 | 0,77% |
| 37. | Vila Vanda | Pansion |  | 13 | 23 | 0,98% |
| 38. | Vukovarska kuća | sobe za iznamljivanje |  | 6 | 12 | 0,51% |
| 39. | Sobe i apartmani Noćko | soba za iznajmljivanje |  | 4 | 14 | 0,60% |
| 40. | Vanja | kuća za odmor |  | 2 | 4 | 0,17% |
| 41. | Apartman Ruža | Apartman | 3 | 1 | 7 | 0,30% |
| 42. | Hostel Zagreb | Hostel |  | 132 | 264 | 11,23% |
| 43. | Hostel Dubrovnik | Hostel |  | 40 | 330 | 14,04% |
| 44. | Hostel 101 Dalmatiner | Hostel |  | 10 | 45 | 1,91% |
| **Ukupno Vukovar** |  |  | **318** | **936** | **39,81%** |
| 45. | Dunav | Hotel | 3 | 16 | 23 | 0,98% |
| 46. | Masarini | soba u domać. | 3 | 6 | 13 | 0,55% |
| 47. | Barošević - Srijemska kuća | seljačko domaćinstvo | 3 | 3 | 6 | 0,26% |
| 48. | Dunavska oaza | Apartman | 4 | 1 | 4 | 0,17% |
| 49. | Stari podrum | Tur.naselje | 3 | 18 | 36 | 1,53% |
| 50. | Principovac | Tur. Naselje | 4 | 6 | 12 | 0,51% |
| 51. | Ribarska kuća | ruralna kuća za odmor | 3 | 1 | 2 | 0,09% |
| 52. | Budimka | sobe za iznamljivanje | 4 | 7 | 14 | 0,60% |
| 53. | Villa Iva | Sobe za iznajmljivanje | 4 | 13 | 30 | 1,28% |
| 54. | OPG Grgić Ivan | seljačko domaćinstvo | 2 sunca | 1 | 2 | 0,09% |
| 55. | OPG Barbarić | ruralna kuća za odmor | 3 sunca | 2 | 4 | 0,17% |
| 56. | Old town Cinema | hostel |  | 5 | 31 | 1,32% |
| 57. | Vinogradi - Vlatka Čobanković | sobe za iznajmljivanje | 2 | 4 | 8 | 0,34% |
| **Ukupno Ilok** |  |  | **83** | **185** | **7,87%** |
| 58. | Paripović | Smještaj u domaćinstvu(uklj. 2 app) | 3 | 4 | 8 | 0,34% |
| 59. | Apartman u domaćinstvu Paripović br.1. | Smještaj u domaćinstvu | 3 | 1 | 5 | 0,21% |
| 60. | Gracija Ivančić | Smještaj u domaćinstvu(uklj. 2 app) | 2 | 2 | 6 | 0,26% |
| 61. | Domaćinstvo Štefica Pavlović | smještaj u domaćinstvu | 3 | 2 | 4 | 0,17% |
| 62. | Domaćinstvo Jozanović | smještaj u domaćinstvu | 3 | 1 | 2 | 0,09% |
| 63. | Duran | Prenoćište |  | 2 | 6 | 0,26% |
| 64. | Perić | Smještaj u domaćinstvu | 3 | 2 | 4 | 0,17% |
| 65. | Džinić | Prenoćište |  | 6 | 17 | 0,72% |
| 66. | Auto Franjo | soba za iznajmljivanje | 3 | 1 | 2 | 0,09% |
| 67. | Baotić | smještaj u domaćinstvu | 3 | 1 | 3 | 0,13% |
| 68. | Špoljar | smještaj u domaćinstvu | 3 | 2 | 6 | 0,26% |
| 69. | Ivan | smještaj u domaćinstvu | 3 | 2 | 4 | 0,17% |
| **Ukupno Županja** |  |  | **26** | **67** | **2,85%** |
| 70. | Spačva | Hotel | 3 | 60 | 120 | 5,10% |
| 71. | Spačva | Lovačka kuća |  | 9 | 18 | 0,77% |
| **Ukupno Nijemci** |  |  | **69** | **138** | **5,87%** |
| 72. | TSOG "Matkova pecara" | agroturizam TSOG | 1 sunce | 4 | 9 | 0,38% |
| 73. | Aquarius | prenočište |  | 4 | 7 | 0,30% |
| 74. | OPG Šarčević | Seljačko domaćinstvo |  | 3 | 6 | 0,26% |
| **Ukupno Bošnjaci** |  |  | **11** | **22** | **0,94%** |
| 75. | Acin salaš | gostionica sa smještajem |  | 7 | 14 | 0,60% |
| 76. | Autohtono etno eko imanje Korođ | agroturizam |  | 3 | 9 | 0,38% |
| **Ukupno Tordinci** |  |  | **10** | **23** | **0,98%** |
| 77. | Notturno | sobe za iznajmljivanje | 3 | 5 | 10 | 0,43% |
| **Ukupno Tovarnik** |  |  | **85** | **10** | **0,43%** |
| 78. | Snašini kućari | agroturizam |  | 2 | 4 | 0,17% |
| **Ukupno Gradište** |  |  | **5** | **4** | **0,17%** |
| 79. | Ladanjska kuća Maras | ruralna kuća za odmor | 4 sunca | 4 | 8 | 0,34% |
| **Ukupno Nuštar (Marinci)** |  |  | **4** | **8** | **0,34%** |
| 80. | Merolino | lovačka kuća |   | 6 | 12 | 0,51% |
| **Ukupno Ivankovo (Prkovci)** |  | **6** | **12** | **0,51%** |
| 81. | Fruk | seljačko domaćinstvo | 2 sunca | 4 | 8 | 0,34% |
| 82. | Janković | seljačko domaćinstvo | 3 sunca | 2 | 4 | 0,17% |
| **Ukupno Vrbanja** |  |  | **6** | **12** | **0,51%** |
| **UKUPNO VSŽ** |  |  | **1030** | **2351** | **100,00%** |
|  |  |  |  |  | (od toga neaktivno: 295) |  |

|  |  |  |  |
| --- | --- | --- | --- |
| **UKUPNO VSŽ** |  | **ležajeva** | **udio** |
|  |  |  |  |  |
| Hoteli |  | 653 | 27,78% |
| Hosteli |  | 1103 | 46,92% |
| Studio apartman u domaćinstvu |  | 4 | 0,17% |
| Apartmani i sobe |  | 24 | 1,02% |
| Apartman u domaćinstvu |  | 4 | 0,17% |
| Lovačke kuće |  | 42 | 1,79% |
| Prenoćišta |  | 88 | 3,74% |
| Privatni smještaj |  | 58 | 2,47% |
| Agroturizam |  | 22 | 0,94% |
| Turističko naselje |  | 48 | 2,04% |
| Sobe za iznajmljivanje |  | 134 | 5,70% |
| kuće za odmor |  | 22 | 0,94% |
| pansion |  | 23 | 0,98% |
| smještaj u domaćinstvu |  | 37 | 1,57% |
| seljačko domaćinstvo |  | 22 | 0,94% |
| gostionica sa smještajem |  | 14 | 0,60% |
| soba u domaćinstvu |  | 38 | 1,62% |
| apartman |  | 11 | 0,47% |
| apartmani  |  | 4 | 0,17% |
|  | UKUPNO |  | 2351 | 100,00% |

 **Prosječna godišnja popunjenost smještajnih kapaciteta u 2016. godini**

**Vukovarsko – srijemska županija**

|  |  |  |  |
| --- | --- | --- | --- |
| **VRSTA SMJEŠTAJNOG OBJEKTA** | **BROJ OSTVARENIH NOĆENJA U 2016. GODINI** | **BROJ POSTELJA U SMJEŠTAJNIM KAPACITETIMA U 2016. GODINI** | **PROSJEČNA GODIŠNJA POPUNJENOST U 2016. GODINI (u danima)**  |
| 1 | 2 | 3 | 4 (2/3) |
| **TZ VUKOVAR** |  |  |  |
| Hotel | 6.488 | 88 | 73,72 |
| Hosteli | 29.872 | 409 | 73,03 |
| Sobe za iznajmljivanje | 2.015 | 43 | 46,87 |
| Privatni smještaj  | 3.949 | 75 | 52,7 |
| Prenoćište | 514 | 10 | 51,4 |
| Kuća za odmor | 259 | 4 | 64,76 |
| Pansion | 1.680 | 23 | 73,04 |
| **UKUPNO** | **44.535** | **652** | **68,30** |
|  |  |  |  |
| **TZ ŽUPANJA** |  |  |  |
| Privatni smještaj | 3277 | 39 | 84,02 |
| Prenoćište | 423 | 23 | 18,39 |
| **UKUPNO** | **3700** | **62** | **59,67** |
|  |  |  |  |
| **TZ VINKOVCI** |  |  |  |
| Hoteli | 20393 | 475 | 42,93 |
| Hosteli | 20357 | 416 | 48,93 |
| Prenoćište | 1215 | 59 | 20,59 |
| Lovački dom | 809 | 12 | 67,41 |
| Kuća za odmor | 657 | 7 | 93,85 |
| Apartmani | 329 | 16 | 20,56 |
| **UKUPNO** | **43760** | **985** | **44,42** |
|  |  |  |  |
| **TZ ILOK** |  |  | - |
| Hotel | 1474 | 23 | 64,08 |
| Hostel | 82 | 31 | 2,65 |
| Apartman | 0 | 4 |  |
| Sobe za iznajmljivanje | 2189 | 38 | 57,61 |
| Turistička naselja | 2454 | 48 | 51,12 |
| OPG u seljačkom dom. | 193 | 10 | 19,3 |
| Smještaj u domaćinstvu | 151 | 13 | 11,62 |
| **UKUPNO** | **6543** | **167** | **39,17** |
|  |  |  |  |
| **TZO NIJEMCI** |  |  |  |
|  Hotel | **6316** | **120** | **42,53** |
|  Lovačka kuća |  |  |  |
|  Kamp |  |  |  |
|  UKUPNO |  |  |  |

|  |  |  |  |
| --- | --- | --- | --- |
| **Broj noćenja** | **Broj dolazaka** | **Broj turista** | **Prosječna popunjenost objekta** |
| 111.045 | 71.433 | 71.442 | 30,95% |

|  |  |  |  |  |  |  |
| --- | --- | --- | --- | --- | --- | --- |
| broj novinara/ agenata | država | ime i prezime | medij | datumi  | lokacije | Naklada/doseg |
|  2 | Poljska | Piotr Pietrzyk |  journalist&wine trips company manager | 25.-26.travnja  | Vukovar, Ilok | Limited for VIP Mercedes Benz's clientsMA channels-9.700 record by nowMagazyn Swiat Podroze Kultura-20.000 |
| Pawel Wronski | free lancer journalist |
|  |  |
| 2 | Poljska | Anna Olej-Kobus | Maly Podroznik website- photoblog on Međimurje, Slavonia „Swiat I Ludzie“- Slavonia | 16.-7.svibnja  | Vukovar, Ilok |  Maly Podroznik- travel-with-kids website |
| Krzysztof Kobus |
|  |
| 2 | Njemačka | Mirjana MomirovicAmrei Hellwig | ARTE | 13. lipanj  | Vukovar-Srijem |  Whole Europe through DVB-T, satellite television and digital cable |
| 1  | Rusija | Cherniakhovskaia | Discovery Magazine | 5.-6. listopad  | Vukovar, Ilok | 1 511 400 unique readers every month |
|  2 | Francuska | Marion DuboisPerine Vigneron | Bemex Tours | 4. studeni  | Ilok | Tour Operator/ Agency specialised for Croatia |
|   AGENTI  |
|  3 |  Francuska |  Huwans  | 3.-4. studeni | Vukovar, Ilok | Tour Operator / Agency specialised for Croatia. |

**Pregled noćenja oslobođenih BP**

|  |  |  |  |  |
| --- | --- | --- | --- | --- |
| **TZ** | **Broj noćenja oslobođenih 2015.** | **Od toga radnika u 2015.** | **Broj noćenja oslobođenih 2016.** | **Od toga radnika u 2016.** |
| **Vukovar** | 10 626 | Podatak nije poznat | 29 526 | 0 |
| **Vinkovci** | 21 475 | 5 414 | 504 |
| **Županja** |  | 126 | 0 |
| **Ilok** |  | 131 | 22 |
| **Nijemci** |  | 345 | 3 |
| **VSŽ** | 32 101 | 35 922 | 3 447 |

|  |  |  |  |  |
| --- | --- | --- | --- | --- |
| Razdoblje: 01.01.2016. - 31.12.2016. |  |  |  |  |
| Objekt lokacija - Grad općina: Sve |  |  |  |  |
| Kategorija plaćanja BP - Kategorija plaćanja BP: Djeca : do 12 godina, Đaci koji nemaju prebivalište u općini ili gradu u kojem se školuju, |  |
| Osobe koje uslugu noćenja koriste u okviru ostvarivanja programa socijalne skrbi, Osobe sa tjelesnim invaliditetom 70 % i više, |  |  |
| Pratitelj osobe sa tjelesnim invaliditetom 70% i više, Putnici na putničkom brodu u međunarodnom pomorskom prometu kada se |  |  |
| brod nalazi na vezu u luci, Sezonski radnici, |  |  |  |  |
| Studenti koji nemaju prebivalište u općini ili gradu u kojem se školuju, Sudionici školskih paket aranžmana odobrenih od strane školske |  |
| ustanove, Vlasnici kuće za odmor i članovi njegove obitelji, Vlasnik izvorne stare obiteljske kuće |  |  |  |  |
| **Kategorija plaćanja BP** | **Broj noćenja** | **Broj dolazaka** | **Broj turista** | **Prosječna popunjenost objekta** |
| Djeca : do 12 godina | 1.529 | 952 | 953 | 30,95% |
| Đaci koji nemaju prebivalište u općini ili gradu u kojem se školuju | 0 | 0 | 0 | 30,95% |
| Osobe koje uslugu noćenja koriste u okviru ostvarivanja programa socijalne skrbi | 0 | 0 | 0 | 30,95% |
| Osobe sa tjelesnim invaliditetom 70% i više | 192 | 105 | 105 | 30,95% |
| Pratitelj osobe sa tjelesnim invaliditetom 70% i više | 28 | 16 | 16 | 30,95% |
| Putnici na putničkom brodu u međunarodnom pomorskom prometu kada se brod nalazi na vezu u luci | 0 | 0 | 0 | 30,95% |
| Sezonski radnici | 3.447 | 761 | 743 | 30,95% |
| Studenti koji nemaju prebivalište u općini ili gradu u kojem se školuju | 12 | 12 | 12 | 30,95% |
| Sudionici školskih paket aranžmana odobrenih od strane školske ustanove | 30.714 | 26.355 | 26.355 | 30,95% |
| Vlasnici kuće za odmor i članovi njegove obitelji | 0 | 0 | 0 | 30,95% |
| Vlasnik izvorne stare obiteljske kuće | 0 | 0 | 0 | 30,95% |
| **Ukupno** | **35.922** | **28.201** | **28.184** | **30,95%** |